text: Li haus hom moult folement oevre
   Qu'il grant conseil vilain descuevre ;
   Car qui par vilain veut ouvrer
   De s'onnour bien doit meserrer ;
   Car jà vilain ne loëront
   Nule honnour, puis qu'il i verront
   Que seur aus en puïst escheoir
   Periex, ne de cors ne d'avoir ;
   Car pieçà, con dist ce proverbe :
   "De pute racine pute herbe ;"
   Et si redist on à la fois :
   "Adès reva li leus au bois."
   Bon fait entour lui avoir gent
   Qui aiment miex honnour k'argent.
  